Source: http://www.bihon.ro/csm-oradea-cristian-achim-contract/1655189
Timestamp: 2018-02-22 15:08:59+00:00

Document:
Cristian Achim și-a prelungit contractul cu CSM Oradea - BIHON
Cristian Achim și-a prelungit contractul cu CSM Oradea
la	17. iunie 2016 15:04
La o zi după ce a fost anunțată revenirea jucătorului orădean, Titus Nicoară, CSM Oradea și Cristian Achim au semnat prelungirea contractului.
Titus Nicoară a semnat cu CSM
Cristian Achim este antrenorul la CSM de aproximativ șapte ani, iar înțelegerea a fost prelungită pentru sezonul 2016/17.
„Originar din Râmnicu-Vâlcea, Achim este cel mai longeviv antrenor la o echipă în România. El a ghidat CSM-ul spre șase calificări consecutive în playoff, un loc 3, un loc 2 și un titlu național, respectiv un loc 3 și două locuri 2 în Cupa României. Dincolo de rezultate, tehnicianul în vârstă de 46 ani a construit cel mai solid sistem de joc colectiv în Liga Națională în ultimii ani. Leii Roșii au dezvoltat un baschet apreciat de o largă masă a iubitorilor de baschet din țara noastră în perioada cu Achim la timonă”, menționează clubul orădean.
Prin această decizie, Cristian Achim a acceptat provocarea de a-și apăra titlul național cucerit pe 2 iunie 2016 alături de CSM Oradea.
O altă provocare pentru Achim și CSM, în sezonul 2016/17, constă în gestionarea participării în cupele europene și menținerea ștachetei în competițiile interne. Numărul meciurilor și al kilomtrilor de deplasare vor crește, situație deloc ușor de controlat și gestionat pentru un club. Totul în condițiile în care regulamentul specific al Ligii Naționale se schimbă, numărul de jucători străini urmând să scadă la cinci pe foaia oficială de joc.
Taguri: antrenor, contract, Cristian Achim, csm oradea

References: CSM 
 CSM 
 CSM 
 CSM

 CSM 
 CSM 
 csm